პროფესორ ნესტან რატიანის მოხსენება
2011-03-09 10:48 (Asia/Dubai)
ოთხშაბათს, 9 მარტს, 18.00 საათზე, კაფე LIGAMUS-ში, (ი. ჭავჭავაძის გამზ. 32), პროფესორი ნესტან რატიანი წაიკითხავს მოხსენებას “ერთი უზუსტობის შედეგი: კირკეს როლის არასწორი გააზრებისათვის ანტიკურ და შემდგომ ტრადიციებში?”.

პროფესორ ნესტან რატიანის მოხსენება
2011-03-09 10:50
ოთხშაბათს, 9 მარტს, 18.00 საათზე, კაფე LIGAMUS-ში, (ი. ჭავჭავაძის გამზ.32), პროფესორი ნესტან რატიანი წაიკითხავს მოხსენებას “ერთი უზუსტობის შედეგი: კირკეს როლის არასწორი გააზრებისათვის ანტიკურ და შემდგომ ტრადიციებში?”.

სტივენ ჰაინემანის საჯარო ლექცია
2011-03-09 14:09
11 მარტს, 12:00 საათზე, ილიას სახელმწიფო უნივერსიტეტში, ვანდერბილტის უნივერსიტეტის საერთაშორისო განათლების პოლიტიკის პროფესორი სტივენ ჰაინემანი წაიკითხავს საჯარო ლექციას თემაზე „შეფასებისა და ტესტირების როლი“. პროფესორი ისაუბრებს მაღალი ხარისხის გამოცდებისა და ტესტების საჭიროებაზე სამართლიანობისა და ხარისხისათვის.
მისამართი: ი. ჭავჭავაძის გამზ. 32, 101- ე აუდიტორია.

“კამერული მუსიკის საღამო”
2011-03-09 16:13
ხუთშაბათს, 10 მარტს, 18.00 საათზე იტალიური კულტურის ცენტრში (ქ. ჩოლოყაშვილის 3/5, ავსტრიული ბიბლიოთეკა, 109 – ე აუდიტორია) გაიმართება მუსიკალური ღონისძიება “კამერული მუსიკის საღამო”.

იოსტ გიპერტის იუბილე ილიაუნიში
2011-03-10 16:13
12 მარტს, 17:00 საათზე, ილიას სახელმწიფო უნივერსიტეტში (ი. ჭავჭავაძის გამზ. 32, A 101 – აუდიტორია) გაიმართება ცნობილი ქართველოლოგის, ფრანკფურტის უნივერსიტეტის პროფესორის, იოსტ გიპერტის იუბილე.
ბოლო თერთმეტი წლის განმავლობაში იოსტ გიპერტმა ქართველ მეცნიერებთან ერთად განახორციელა უმნიშვნელოვანესი პროექტები ქართველოლოგიასა და კავკასიოლოგიაში. გასული საუკუნის ოთხმოცდაათიან წლებში მისი ხელმძღვანელობით შეიქმნა დღემდე ყველაზე მდიდარი ქართველოლოგიური (განსაკუთრებით ძველი ქართული ტექსტების) და კავკასიოლოგიური ელექტრონული რესურსების ბაზა.
იოსტ გიპერტი აქტიურად თანამშრომლობს ილიას სახელმწიფო უნივერსიტეტის ლინგვისტურ კვლევათა ცენტრთან.

უნიკინო 18 მარტს: ”ღმერთის ქალაქი”
2011-03-14 15:40
პარასკევს, 18 მარტს, 18:00 საათზე, ილიას უნივერსიტეტის A კორპუსში, 101-ე აუდიტორიაში, ნაჩვენები იქნება ლატია ლიუნდის და ფერნანდუ მეირელიშის ფილმი ”ღმერთის ქალაქი” (2002).
მონაწილეობენ: ელის ბრეგა, ჯონათან ჰააგენსენი, სეუ ხორხე, ლეანდრო ფირმინო, მათეუს ნაჰტერგეილი, ალექსანდრე როდრიგეზი, დუგლას სილვა და სხვები.

ხელნაწერთა ეროვნული ცენტრის პრეზენტაცია
2011-03-16 16:19
22 მარტს, 16:00 საათზე, ილიას სახელმწიფო უნივერსიტეტის “ა” 101-ე აუდიტორიაში (ი. ჭავჭავაძის გამზ.32) გაიმართება საქართველოს ხელნაწერთა ეროვნული ცენტრის პრეზენტაცია, საუბარი იქნება შემდეგ საკითხებზე:
1. ხელნაწერთა ინსტიტუტის მნიშვნელობა და მასში დაცული ხელნაწერები;2. სტაჟირება ხელნაწერთა ინსტიტუტში;3. ინსტიტუტის სტიპენდია სტუდენტებისათვის.
ხელნაწერთა ეროვნული ცენტრის ადმინისტრაციის სურვილია, საკუთარი საქმიანობა და პროგრამები გააცნოს სტუდენტებს (ბაკალავრებს, მაგისტრანტებსა და დოქტორანტებს) და უნივერსიტეტის აკადემიურ პერსონალს.

სპორტის ფაკულტეტის ღია ლექციების ციკლი
2011-03-16 16:58
სწავლების ხარისხის გაუმჯობესების, ავტორიზაციისა და პროგრამული აკრედიტაციისათვის მზადების მიზნით სპორტის ფაკულტეტზე შედგება ღია ლექციების ციკლი:

ლექტორი
თემა

თარიღი

კაკიაშვილი ლიანა – მედიცინის დოქტორი
ფიტნესი – ცხოვრების ჯანსაღი წესი
17 მარტი 14.00 სთ

ეკა ხურციძე – ბიოლოგიის დოქტორი
სპორტსმენის კვების რაციონი და ფიზიკური მუშაობისუნარიანობა
24 მარტი 14.00 სთ

მაია კიკნაძე – სპორტის ფაკულტეტის მოწვეული მასწავლებელი
სახსრების პათოლოგიები სპორტული ტრავმების დროს
24 მარტი 15.00 სთ

ელისო მურვანიძე – სპორტის ფაკულტეტის დოქტორანტი
ადაპტური ფიზიკური აღზრდის მნიშვნელობა შეზღუდული შესაძლებლობების პირთათვის
29 მარტი 14.00 სთ

ირმა ჭოხონელიძე – მწვრთნელი ცურვის სპეციალიზაციაში
ცურვის თანამედროვე ტექნიკების სწავლების მეთოდიკა
29 მარტი 15.00 სთ

ვაჟა დანელია – სპორტული ჟურნალისტი, სპორტის ფაკულტეტის მოწვეული მასწავლებელი
ანტიკური ოლიმპიური თამაშები
31 მარტი

მისამართი: უნივერსიტეტის ქუჩა №2, სპორტის ფაკულტეტი, S 303 დასწრება თავუსუფალია.

ფილმი იტალიის კულტურის ცენტრში
2011-03-16 17:30
ორშაბათს 16:00 იტალიის კულტურის ცენტრში (ილიას სახელმწიფო უნივერსიტეტი, ჩოლოყაშვილის ქ. 3/5, კორპუსი 3, ოთახი H 109) ნაჩვენები იქნება ვილიამ ვილერის ფილმი ”რომაული არდადეგები” (1953) (იტალიურ ენაზე).
დასწრება თავისუფალია.

ღია კარის დღე აბიტურიენტთათვის
2011-03-16 17:40
ილიას სახელმწიფო უნივერსიტეტის მეცნიერებათა და ხელოვნების ფაკულტეტი აბიტურიენტებს გიწვევთ ღია კარის დღეზე, რომელიც გაიმართება პარასკევს, 18 მარტს, 12:00 საათზე, A 101 აუდიტორიაში (ი. ჭავჭავაძის გამზ. 32).

”საქართველო სსრკ-ს წინააღმდეგ”
2011-03-17 00:00
18 მარტს, 15:00 საათზე, ილიას სახელმწიფო უნივერსიტეტის A101-ე აუდიტორიაში (ი. ჭავჭავაძის გამზ. #32) გაგრძელდება იმიტირებული სასამართლო პროცესი ”საქართველო სსრკ-ს წინააღმდეგ”. სამართლებრივი ეპიზოდი: ”ჩეჩენთა და ინგუშთა დეპორტაცია – 1944 წელი”.
პროცესი მიმდინარეობს უნივერსიტეტის საბჭოთა კვლევების აკადემიური პროგრამის ფორმატში და ეძღვნება ქარტიას, რომელიც შემუშავდა ნიუნბერგის საერთაშორისო ტრიბუნალის სამართლებრივ კონცეფციაზე დაყრდნობით.

ესპანური, როგორც კომუნიკაციის ენა
2011-03-17 16:12
19 მარტს, 10.00 საათზე, “A”კორპუსის 101 – ე აუდიტორიაში (ი. ჭავჭავაძის გამზ.32) ილიას სახელმწიფო უნივერსიტეტი უმასპინძლებს პირველ ამიერკავკასიულ ესპანურენოვან კონფერენციას თემაზე – ესპანური, როგორც კომუნიკაციის ენა.
კონფერენციაში მონაწილეობას იღებენ სტუდენტები და პროფესორები საქართველოდან და აზერბაიჯანიდან.
კონფერენცია იმართება ილიას სახელმწიფო უნივერსიტეტისა და ესპანური ენისა და კულტურის ცენტრ „კარმენის“ მხარდაჭერით. მას ორგანიზებას უწევენ AECID-ის (საერთაშორისო თანამშრომლობის ესპანური სააგენტო განვითარებისთვის) ლექტორები ილიას სახელმწიფო უნივერსიტეტსა და აზერბაიჯანის ენების უნივერსიტეტში.

"ობიექტური პირი ქართულ ზმნაში"
2011-03-18 11:47
18 მარტს, 16:00 საათზე, ავსტრიული ბიბლიოთეკის დარბაზში (ქ. ჩოლოყაშვილის 3/5, H 105) ტოკიოს უცხო ენათა უნივერსიტეტის აზიისა და აფრიკის ენებისა და კულტურის კვლევითი ინსტიტუტის ასოცირებული მეცნიერ-მკვლევარი იასუჰირო კოჯიმა წაიკითხავს მოხსენებას თემაზე: „ობიექტური პირი ქართულ ზმნაში“.

სტიპენდიები ქართველი სტუდენტებისათვის
2011-03-21 12:00, 2011-03-21 13:13
23 მარტს, 16:00 საათზე, ილიას სახელმწიფო უნივერსიტეტის “A” კორპუსის 101-ე აუდიტორიაში (იჭავჭავაძის გამზ. 32) ტალინის ტექნოლოგიური უნივერსიტეტის წარმომადგენელი გამართავს საინფორმაციო შეხვედრას.
თქვენ შესაძლებლობა გაქვთ გაეცნოთ
• ესტონეთის ყველაზე მსხვილ სახელმწიფო უნივერსიტეტს;
• 16 სხვადასხვა საბაკალავრო და სამაგისტრო პროგრამას ინგლისურ ენაზე;
• სტიპენდიებს ქართველი სტუდენტებისათვის.
გთხოვთ მობრძანდეთ.

უნიკინო 25 მარტს: ”წითელი უდაბნო”
2011-03-21 16:08
პარასკევს, 25 მარტს, 18:00 საათზე, ილიას უნივერსიტეტის A კორპუსში, 101-ე აუდიტორიაში (ი.ჭავჭავაძის გამზ.32), ნაჩვენები იქნება მიქელანჯელო ანტონიონის ფილმი ”წითელი უდაბნო” (1964). მონაწილეობენ: მონიკა ვიტი, რიჩარდ ჰარისი, კარლო კიონეტი, ქსენია ვალდერი და სხვები. ფილმის ჩვენება ხორციელდება პირველი არხის ხელშეწყობით.
დასწრება თავისუფალია.

რომანისტ დავით დეფი გოგიბედაშვილის პოეზიის საღამო
2011-03-22 12:33
22 მარტს, 17 საათზე, ილიას სახელმწიფო უნივერსიტეტის თეატრში (ჭავჭავაძის გამზ. 32) სტუდენტური თვითმმართველობის ინიციატივით ტარდება პოეტისა და რომანისტის, დავით დეფი გოგიბედაშვილის პოეზიის საღამო, რომელიც ეძღვნება იაპონიაში მომხდარ ტრაგედიას.
საღამოზე, რომლის სახელწოდებაა „დაე, საკურა ხარობდეს“, სტუდენტებს საშუალება ექნებათ, ახლოს გაეცნონ დავით დეფი გოგიბედაშვილის შემოქმედებას, დაუსვან კითხვები და გაესაუბრონ მისი წარმატებების შესახებ, ქართველი პოეტისა და რომანისტის მოთხრობა „დასასრულამდე“ ხომ შეტანილ იქნა კრებულში “BEST EUROPEAN FICTION 2012”, როგორც ევროპის საუკეთესო მოთხრობა.

სკოლა ”ვიჟეს” სტუდენტთა გამოფენა
2011-03-22 12:42
23 მარტს, 16:00 საათზე, ილიას სახელმწიფო უნივერსიტეტის გ. წერეთლის აღმოსავლეთმცოდნეობის ინსტიტუტის ორგანიზებით გაიმართება თეირანის გრაფიკული დიზაინის სკოლა ”ვიჟეს” სტუდენტთა გამოფენა.
სკოლა ”ვიჟე” დაფუძნდა 2005 წლის ოქტომბერში თეირანში ამროლაჰ ფარჰადის მიერ. გრაფიკული დიზაინის სკოლა აერთიანებს 72 ინდივიდუალურ სამთვიან კურსს, ერთწლიან პროფესიულ პროგრამებს და 18 პროფესიულ/საგანმანათლებლო ვორქშოფს. სტუდენტებს საშუალება აქვთ, დაესწრონ სადისკუსიო შეხვედრებს გრაფიკულ დიზაინთან მარკეტინგ-კომუნიკაციებსა და სარეკლამო მენეჯმენტთან დაკავშირებით, გაეცნონ გრაფიკული დიზაინისა და პოსტერების 21 გამოფენას როგორც ირანელი, ასევე საერთაშორისო გრაფიკის დიზაინერების მონაწილეობით.
სკოლაში სწავლობს 2200 სტუდენტზე მეტი და ასწავლის 120-ზე მეტი მასწავლებელი და ტრენერი.
გამოფენა გაიმართება ილიას სახელმწიფო უნივერსიტეტში (უნივერსიტეტის ქ. 2).
დასწრება თავისუფალია.

ლიტერატურული კონფერენცია
2011-03-22 16:31
23 მარტს, 12.00 სთ-ზე, ილიას სახელმწიფო უნივერსიტეტის ავსტრიულ ბიბლიოთეკაში (ჩოლოყაშვილის გამზ. 3/5) ჩატარდება ლიტერატურული კონფერენცია ”ჟაკ შესე, შვეიცარიელი მწერალი”. კონფერენციაში მონაწილეობას იღებენ ლოზანის უნივერსიტეტის პროფესორი ან-ლიზ დელაკრეტა მაჯეტი და მსახიობი კატრინ კუნ ვუტა, რომელიც წაიკითხავს ნაწყვეტებს მწერლის ნაწარმოებებიდან.

იოსიფ ბროდსკის საღამო ილიაუნიში
2011-03-23 16:18
28 მარტს, ორშაბათს, 18.30 საათზე, ილიას სახელმწიფო უნივერსიტეტის წიგნის მაღაზია ”ლიგამუსში” (ი. ჭავჭავაძის გამზ. 32) პოეზიის კლუბი გიწვევთ იოსიფ ბროდსკის საღამოზე.
საღამოს მასპინძლები იქნებიან: ილიას უნივერსიტეტის ასისტენტ-პროფესორი, მთარგმნელი გია ჯოხაძე და ამერიკელი პოეტი, მთარგმნელი და მეცნიერი, ბროდსკის კოლეგა მიჩიგანის უნივერსიტეტში – ლინ კოფინი.
დასწრება თავისუფალია.

ფრანკოფონიის ღონისძიებების განრიგი
2011-03-23 16:26
25 მარტს, 12:00 სთ-ზე, უნივერსიტეტის ფრანგულენოვანი სტუდენტები, ქართველი და ფრანგი პროფესორები წარმოადგენენ შვეიცარიელი მწერლის, ჟაკ შესეს შემოქმედებას და წაიკითხავენ ნაწყვეტებს მწერლის ნაწარმოებებიდან. ამ ღონისძიებაში მონაწილეობას მიიღებენ აგრეთვე ”კავკასიის ფრანგული სკოლის” მოსწავლეები. ისინი განასახიერებენ ჟურნალისტებს, რომლებიც შემოგვთავაზებენ წარმოსახვით ინტერვიუს მწერალთან. ღონისძიებაზე ნაჩვენები იქნება მწერლის ცხოვრებისა და შემოქმედების ამსახველი დოკუმენტური ვიდეო-მასალა.
26 მარტს, 12:00 სთ-ზე, გაიმართება მრგვალი მაგიდა: ”ფრანგული ენის სწავლება საქართველოში”, მასში მონაწილეობენ კახეთის სკოლების ფრანგული ენის მასწავლებლები, უნივერსიტეტის პროფესორები და საქართველოში, სხვადასხვა სასწავლო დაწესებულებებში მომუშავე ფრანგი პედაგოგები და სტაჟიორები. ამავე დღეს, დისკუსიის ბოლოს, გაიმართება მუსიკალური და პოეტური სპექტაკლი საჩხერეს რაიონის სკოლების მოსწავლეებისა და უნივერსიტეტის სტუდენტების მონაწილეობით.
28 მარტს, 11:00 სთ-ზე, რომანისტიკის მიმართულების სტუდენტებისათვის ფრანგული ლიტერატურის პროფესორი ჟაკ გოდიე წაიკითხავს ლექციას, რომელიც ეძღვნება თანამედროვე ფრანგი მწერლის, ჟან ეშენოს შემოქმედებას. ამასთან ერთად, ფრანგი პროფესორი და უნივერსიტეტის სტუდენტები წაიკითხავენ ნაწყვეტებს მწერლის ნაწარმოებებიდან.
29 მარტს, 12:00 სთ-ზე, მეცნიერებათა და ხელოვნების ფაკულტეტის ფრანგი პროფესორი, ლიტერატურის სპეციალისტი, ვენსან ლე რუა სტუდენტებს გააცნობს თანამედროვე ფრანგი მწერლის, ირენ ნემიროვსკის შემოქმედებას და წაიკითხავს ნაწყვეტებს მწერლის ნაწარმოებებიდან.
ყველა ღონისძიება ჩატარდება ”ავსტრიის ბიბლიოთეკის” საკონფერენციო დარბაზში, აუდიტორია H – 105.

სემინარი ”დანტეს განმარტებანი”
2011-03-23 16:29
პარასკევს, 17:30 საათზე, იტალიის კულტურის ცენტრში (ილიას სახელმწიფო უნივერსიტეტი, ჩოლოყაშვილის გამზ. 3/5, კორპუსი 3, ოთახი H 109) ჩატარდება პროფ. ნოდარ ლადარიას სემინარი ”დანტეს განმარტებანი” (ქართულ ენაზე).
დასწრება თავისუფალია.

ფილმის ჩვენება იტალიის კულტურის ცენტრში
2011-03-23 17:19
ორშაბათს, 4 აპრილს, 16:00 საათზე, იტალიის კულტურის ცენტრში (ილიას სახელმწიფო უნივერსიტეტი, ჩოლოყაშვილის გამზ. 3/5, კორპუსი 3, ოთახი H 109) ნაჩვენები იქნება კლაუდიო კუპელინის “შოკოლადის გაკვეთილები” (იტალიურ ენაზე).
დასწრება თავისუფალია.

თეატრალური ვიდეოფესტივალი T + V
2011-03-25 11:43
28 მარტს, 17:00 საათზე, ილიას სახელმწიფო უნივერსიტეტის ხელოვნების სამეცნიერო-კვლევითი ინსტიტუტის ინიციატივით ოფიციალურად გაიხსნება თეატრალური ვიდეოფესტივალი T + V, რომელიც თეატრის საერთაშორისო დღეს ეძღვნება და 30 მარტამდე გაგრძელდება.
ილიას სახელმწიფო უნივერსიტეტში ახლად გახსნილი ხელოვნების სამეცნიერო-კვლევითი ინსტიტუტი თეატრალური ვიდეოფესტივალის ორგანიზებით აღადგენს ტრადიციას, რომელსაც საფუძველი 1997 წელს ჩაეყარა. 14 წლის განმავლობაში ვიდეოფესტივალის ფარგლებში მოეწყო მსოფლიოში ცნობილი თეატრალური დადგმების რეტროსპექტივა, შემეცნებით-საგანმანათლებლო შეხვედრები, თეატრალურ სფეროში სახელგანთქმული თეორეტიკოსებისა და პრაქტიკოსების მასტერკლასები და ვორქშოფები.
თეატრალური დადგმების უნიკალური ჩანაწერები დღეს თავმოყრილია ილიას სახელმწიფო უნივერსიტეტის ხელოვნების სამეცნიერო-კვლევითი ინსტიტუტის ვიდეოცენტრში, რომელიც სამი დღის განმავლობაში 6 სპექტაკლით შედგენილ პროგრამას შემოგთავაზებთ.
28 მარტი / 17:00 / გახსნა / ბობი ფოსი, “პიპინ“ (PIPPIN, his life and times) /
პინა ბაუში, „დედოფლის გოდება“
(ილიას სახელმწიფო უნივერსიტეტის A კორპუსი, აუდიტორია N101, ჭავჭავაძის გამზ. 32)
29 მარტი / 17:00 / ლოიდ ვებერი, „კატები“
რომან ვიკტიუკი, „სალომეა“ 30 მარტი / 17:00 / ანდრეი ჟოლტაკი „ჰამლეტი“
რობერტ სტურუა „ლამარა“.

ანაზღაურებადი სტაჟირების პროგრამის პრეზენტაცია
2011-03-25 18:14
31 მარტს, 13:00 საათზე, 101 აუდიტორიაში გაიმართება „საჯარო პოლიტიკის, ადვოკატირებისა და სამოქალაქო საზოგადოების განვითარების“ (G-PAC) ანაზღაურებადი სტაჟირების პროგრამის პრეზენტაცია.
დამატებითი ინფორმაცია იხილეთ თანდართულ ფაილში.

უნიკინო 1 აპრილს: ”როკო და მისი ძმები”
2011-03-28 16:17
პარასკევს, 1 აპრილს, 18:00 საათზე, ილიას უნივერსიტეტის A კორპუსში, 101-ე აუდიტორიაში, ნაჩვენები იქნება ლუკინო ვისკონტის ფილმი ”როკო და მისი ძმები” (1960). მონაწილეობენ: ალენ დელონი, რენატო სალვატორი, ანი ჟირარდო და სხვები.
ფილმის ჩვენება ხორციელდება პირველი არხის ხელშეწყობით.

რელიგიური არგუმენტები საჯარო პოლიტიკურ დებატებში
2011-03-28 16:25
29, 30 მარტს 17.00 საათზე ილიას სახელმწიფო უნივერსიტეტში (ჭავჭავაძის 32, A კორპუსი, აუდიტორია 101) ფრიბურგის უნივერსიტეტის პროფესორი რელიგიის სოციოლოგიაში ანსგარ იოდიკე წაიკითხავს ლექციებს თემებზე: რელიგიური არგუმენტები საჯარო პოლიტიკურ დებატებში – შვეიცარიის მაგალითი (29 მარტი, 17.00 საათი) რელიგიური განათლება საჯარო სკოლებში – ევროპული მაგალითები (30 მარტი, 17.00 საათი).
ლექციების ენა – ინგლისური.
დასწრება თავისუფალია.

ნატოს გაფართოების პროცესის პერსპექტივები
2011-03-29 16:20
30 მარტს, 13:00 საათზე, სახელმწიფო მინისტრი ევროპულ და ევროატლანტიკურ სტრუქტურებში ინტეგრაციის საკითხებში, ვიცე–პრემიერი გიორგი ბარამიძე ილიას სახელმწიფო უნივერსიტეტის 101-ე აუდიტორიაში (ი. ჭავჭავაძის გამზ. 32) სტუდენტებთან შეხვედრას გამართავს. საუბრის მთავარი თემა იქნება „ნატოს გაფართოების პროცესის პერსპექტივები“. ვიცე–პრემიერი სტუდენტებს ლექციას წაუკითხავს და დასმულ კითხვებს უპასუხებს. შეხვედრა ორგანიზებულია ნატოს შესახებ საინფორმაციო ცენტრის და ევროპულ და ევროატლანტიკურ სტრუქტურებში ინტეგრაციის საკითხებში სახელმწიფო მინისტრის აპარატის მიერ. შეხვედრის შემდეგ საინფორმაციო ცენტრის წარმომადგენლები განაახლებენ ნატოს კუთხეს, რომელიც უმაღლეს სასწავლებელში უკვე წელიწადზე მეტია ფუნქციონირებს.

რუსთაველის ფონდის საინფორმაციო შეხვედრა
2011-03-29 17:01
რუსთაველის ფონდის წარმომადგენლები გეგმავენ საკონსულტაციო სემინარის ჩატარებას ილიას სახელმწიფო უნივერსიტეტში, საგრანტო კონკურსების შესახებ მეცნიერთათვის ინფორმაციის მიწოდებისა და კონკურსის პირობების გაცნობის მიზნით.
სემინარი ჩატარდება მიმდინარე წლის 6 აპრილს, 16:00 საათზე, ილიას სახელმწიფო უნივერსიტეტის ავსტრიულ ბიბლიოთეკაში. დამატებითი ინფორმაციისათვის დაუკავშირდით განვითარებისა და საგარეო ურთიერთობების სამსახურს, ოთახი F 315.

შედარებითი ლიტერატურის საღამო
2011-03-30 10:06
ოთხშაბათს, 30 მარტს, 18.00 საათზე, წიგნის მაღაზია “ლიგამუსში” (ი.ჭავჭავაძის გამზ. 32) შედარებითი ლიტერატურის საღამოზე თსუ-ს პროფესორი კოკა ბრეგაძე წაიკითხავს მოხსენებას “ხელოვნების არსი გერმანულ რომანტიზმში (ფრ. შლაიერმახერი, ფრ. შლეგელი, ნოვალისი) და ხელოვნების რელიგიის (Kunstreligion) ცნება”.
